Fererat frå fagteammøte i F1 3.12.01

Til stades 

Øyvind Bjørkås, Brit Aalberg Husebø, Thormod Stangenes, Synnøve Haugen, Vivian Gulberg, Vigdis Vangsnes, Bjørn Bjørlykke,  Svanhild Holme, Sissel Lilletveth, Marta Sinnerud, Hilde Karin Bjørgen, Signe Kvammen. 

Forfall: Margrethe Jernes, Nils Fjell, Oddrun Øwre

1. Orienteringar
Studieleiar tok opp to saker:

a. Referansegrupper: Det vil bli utarbeidd retningsliner for korleis referansegruppene skal fungera. Både studentar og lærarar skal vera ansvarlege for gruppene.

b. Eksamensordninga: Det vert små endringar i eksamensordninga for estetiske fag. Når det gjeld norskfaget, skal det nye framlegget til eksamensordning opp på avdelingsstyremøte  før jul. Dersom  framlegget går igjennom, vert både  heimeeksamen og skuleeksamen  lagt til  skuleåret 2002-2003. 

· Sissel Lilletvedt  la fram ønske om leggja ein planleggingsdag  til  Stord for barnehagane på Karmøy 22.febr. Denne  gruppa ønskjer:  

· å besøka barnehagar  på Stord 

· å få opplæring i IKT og 
· å  be Synnøve om å førelesa om leik 
2. Om veke 1 2002
Det vart presisert at  skuleåret begynner i veke 2, dvs.  måndag 7.1.02. Dermed  blir det ikkje noko av  praksisdagar i veke 1,  slik den opphavlege planen var. 

3.Om oppsummering

 Punktet om oppsummering av haustsemesteret  vert utsett, sidan det no er for seint  å få eventuelle  merknader inn i ein offisiell rapport frå høgskulen til departementet.  Men dei punkta einkvar måtte ha på hjartet, vil bli dregne inn i ei sluttevaluerting til våren. 

4. Om kulturstien

Plangruppa  la fram forslag om korleis kulturstiane skal presenterast. Det kom fram ein del presiseringar  som  plangruppa vil innarbeida i endeleg  planversjon. 

5. Planar for neste blokk veke 2-5. 

Om namnet på blokka: Det vart sett fram forslag om at blokkperioden skal heita  'Barnehagen som arena for  kunst og kunstformidling/kunstoppleving' ( Meknad  frå referent og teamleiar: Kanskje '..kunstformidling og kunstoppleving' er betre) .  

Frå tidlegare år har  perioden blitt kalla  'Barnehagen som arena for kultur- og kunst'. Sidan kulturstien  dette studieåret  har ivareteke  kultur og kulturformidling, er det naturleg at  periden veke 2-5 blir avgrensa til kunstomgrepet. Det vart hevda at dette er uproblematisk  sjølv om kulturomgrepet også omfattar kunst. 

Plangruppa for  'Kunstperioden' la fram planane sine. I debatten  omkring  forslaget  kom det fram nokre understerkingar og presiseringar. 

Før det første vart det frå plangruppa framheva  å nyorganisera gruppedelinga  slik at  basisgruppene vert erstatta med interessegrupper. Denne understerkinga  fekk så vidt ein kunne døma, full tilslutnad. 

For det andre oppsto det ein liten debatt om kva kunstomgrepet  inneber. Kunst høyrdest likevel ut til å bli tolka  avgrensa og utskild frå eit  vidare kulturomgrep. Debatten utkrystalliserte seg i at kunstomgrepet i denne samanhengen  i særleg grad er knytt til dei såkalla praktisk-estetiske faga, men for norskfaget sitt vedkomande kunne biletbøker vere eit aktuelet  tema. 

Når det gjeld aktuelle førelesarar,  vart det sagt at dei må ta omsyn til  desse innhaldspresiseringane. 

Det punktet som skapte størst debatt og usemje, er korleis forholdet skal vera mellom  kunstblokka og  den etterfølgjande praksisveka ( veke 5) ."Ped.representanten informerte om at sidan studentane i haustsemesteret hadde hatt utprøvingsoppgåver i praksis etter dei tverrfaglege opplegga/prosjekta,  hadde det ført til at studentane hadde blitt så opptekne av utprøvingsoppgåvene at dei ikkje hadde fått med seg "kvardagslivet" i barnehagan. Ped.faget meinte difor at studentane ikkje burde  ha faglege utprøvingsoppgåver i praksisveke 5, dvs. i kunstoppleving og kuntformidling, men heller konsentrera seg om "kvardagslivet" i barnehagen. 

Faglærarar stilte då spørsmålet  om ikkje faglege aktivitetar  også er ein del av "kvardagslivet" i barnehagen, og presiserte at det bør vera  ein balanse  mellom pedagogikkinteresser  og faginteresser. Derfor er det heilt naturleg at kunstbolken vert ført vidare i praksisveka med  kunstfaglege utprøvingar, ikkje minst fordi Pluto-prosjektet understrekar ein samgang mellom  fag og praksis. Men balansen vart understreka slik at det også er rom for pedagogikk  anten  til å støtta opp om  faglege prosjekt eller  arbeida  i eigne praksis-nisjer som ' det å vera student i parksis'.   

6. Møteplan for neste semester

Det vart i samråd med musikkseksjonen  lagt opp til  to møtedagar for fagteamet:  tysdag 21.1. og måndag 4.3. i midttimen  12.40!! - 14.00. 
Dessutan  må faglærar-teamet  ha eit møte  i januar/februar. Dette vil bli avtalt seinare. 

